Наш зямляк айцец Віталій Баравы, які пражыў доўгае і праведнае жыццё, дасягнуў вышынь у служэнні праваслаўю. Ён меў найвышэйшы сан протапрэсвітара, да апошніх дзён быў супрацоўнікам Маскоўскай патрыярхіі, з’яўляўся пастаянным удзельнікам міжнародных і міжцаркоўных асамблеяў і форумаў, прадстаўляў РПЦ у міжхрысціянскіх арганізацыях. У памяці ўсіх, хто яго ведаў, застаўся сапраўдным святаром, які шчыра служыў Богу. 100-годдзю з дня нараджэння гэтага выдатнага чалавека былі прысвечаны мерапрыемствы, якія прайшлі на мінулым тыдні ў Докшыцах.